من زيارتي لمسرحية تومورو ... بكل امانة وصدق ما خليتوا لنا شي نقوله ابهرتونا .. فخورة جدا جدا جدا يمكن في ناس بتقول انتي تبالغين بس من باب دراستي بالمعهد العالي للفنون المسرحية اقدر اصنف مسرحية تومورو من العروض المتكاملة من نص واخراج وممثلين وسينوغرافيا جبااااااارة .. بصراحة كان عرض كويتي عالمي مثل عروض برودوي وغيرهم ... الفنانة المعجزة شجون من عمر صغير اثبتي قدرتج وموهبتج بالتمثيل وتقمصج لاي دور تاخذينه بس بمسرحية تومورو شي ثاااااني من قوة تمثيلج ابهرتي الصغير قبل الكبيروالابتسامة ما فارقتنا من بداية العرض لنهايته انتي اساس مسرح الطفل شكراشكرا لكل شي قدمتيه.. الفنانة ليلى عبدالله جميييييلة بكل المقاييس وكان دور جديد عليج واتقنتيه بكل احترافية.. رهف العنزي فراشة مسرح الطفل وصوتج الجميل قصة ثانية.. نور الغندور متألقة بدورج وحضورج جميل بمسرح الطفل.. .. شكرا دافي على اللوحات الاستعراضية والغنائية الجميلة .. عبدالله عبدالرضا مخرج اثبت حضوره وصج الي خلّف ما مات فخورين فيك بعودة مركز الفنون بقوته مثل ما عودنا .. شملان النصار هذا الشبل من هذا الاسد اذكرك لما كنت تيينا المعهد وكان عمرك ٨ سنوات والحين ماشاءالله صرنا نشتغل معاك ترى هذا شي وايد كبير ان كسبت ثقة الي حولينك بقدرتك وابداعك بالاخراج مثل ما تعلمت وتأسست عليها من دكتورنا وابونا هاني النصار .. ملك السينوغرافيا ورجل المهمات الصعبة دكتور فهد المذن انته فناااااان وابداعك فطرة انولد فيك من غير شهادة وهالشي قلته لك امس كل يوم اتعلم منك شي يديد .. الاستعرااااااض هذا اهوه الاستعراض الصح الي يمشي عالتكة فضيييعيييييين تبارك الرحمن اتقان لا يوصف احتراف كبييير .. مركز الفنون وفرقة تياترو انتوا فخر للفن الكويتي وهالعمل لازم يستمر وينعرض برا عشان الكل يعرف شنو شباب الكويت والي يقول المعهد المسرحي منو فيه انا اقوله روح شوف عرض تومورو وانت تعرف منو فيه ولا تقول كلام اكبر منك .. هذول عيالنا معظمهم طلبة المعهد واساتذة فيه ومعظمهم تربوا فيه .. موفقين يا رب ومنها للاعلى ومن نجاح الى نجاح .. والفن فطرة تنولد مع الانسان وهذا الي صار في مسرحية تومورو ❤